CELEX: 22014D0233
Language: mt
Date: 2014-10-24 00:00:00
Title: Deċiżjoni tal-Kumitat Konġunt taż-ŻEE Nru 233/2014 tal-24 ta' Ottubru 2014 li temenda l-Anness XIII (Trasport) tal-Ftehim ŻEE [2015/1457]

3.9.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 230/39
               
            DEĊIŻJONI TAL-KUMITAT KONĠUNT TAŻ-ŻEE
      Nru 233/2014
      tal-24 ta' Ottubru 2014
      li temenda l-Anness XIII (Trasport) tal-Ftehim ŻEE [2015/1457]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament ta’ Implimentazzjoni tal-Kummissjoni (UE) Nru 278/2014 tad-19 ta’ Marzu 2014 li jemenda r-Regolament (UE) Nru 185/2010 fir-rigward taċ-ċarezza, l-armonizzazzjoni u s-simplifikazzjoni tal-użu tal-individwazzjoni tat-traċċi splussivi (1) għandu jiġi inkorporat fil-Ftehim ŻEE.
               
            
                  (2)
               
               
                  Id-Deċiżjoni ta' Implimentazzjoni tal-Kummissjoni 2014/1200/UE tal-5 ta’ Marzu 2014 li temenda d-Deċiżjoni tal-Kummissjoni 2010/774/UE li tistipula miżuri dettaljati għall-implimentazzjoni ta' standards bażiċi komuni dwar is-sigurtà tal-avjazzjoni fir-rigward tal-merkanzija u l-posta bl-ajru trid tiġi inkorporata fil-Ftehim ŻEE.
               
            
                  (3)
               
               
                  Id-Deċiżjoni ta’ Implimentazzjoni tal-Kummissjoni 2014/1635/UE tas-17 ta’ Marzu 2014 li temenda d-Deċiżjoni tal-Kummissjoni 2010/774/UE fir-rigward taċ-ċarezza, l-armonizzazzjoni u s-simplifikazzjoni tal-użu tal-individwazzjoni tat-traċċi splussivi għandha tiġi ikorporata fil-Ftehim ŻEE.
               
            
                  (4)
               
               
                  Għalhekk, l-Anness XIII tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-Anness XIII tal-Ftehim ŻEE ikun emendat kif ġej:
      
                  1.
               
               
                  L-inċiż li ġej jiżdied fil-punt 66he (ir-Regolament tal-Kummissjoni (UE) Nru 185/2010):
                  
                              “—
                           
                           
                              
                                 32014 R 0278: Ir-Regolament ta’ Implimentazzjoni tal-Kummissjoni (UE) Nru 278/2014 tad-19 ta’ Marzu 2014 (ĠU L 82, 20.3.2014, p. 3).”
                           
                        
            
                  2.
               
               
                  L-inċiżi li ġejjin jiżdiedu fil-punt 66hf (id-Deċiżjoni C tal-Kummissjoni (2010) 774 finali):
                  
                              “—
                           
                           
                              
                                 32014 D 1200: Id-Deċiżjoni ta' Implimentazzjoni tal-Kummissjoni 2014/1200/UE tal-5 ta’ Marzu 2014 li temenda d-Deċiżjoni tal-Kummissjoni 2010/774/UE li tistipula miżuri dettaljati għall-implimentazzjoni ta' standards bażiċi komuni dwar is-sigurtà tal-avjazzjoni fir-rigward tal-merkanzija u l-posta bl-ajru,
                           
                        
                              —
                           
                           
                              
                                 32014 D 1635: Id-Deċiżjoni ta’ Implimentazzjoni tal-Kummissjoni 2014/1635/UE tas-17 ta’ Marzu 2014 li temenda d-Deċiżjoni tal-Kummissjoni 2010/774/UE fir-rigward taċ-ċarezza, l-armonizzazzjoni u s-simplifikazzjoni tal-użu tal-individwazzjoni tat-traċċi splussivi.”
                           
                        
            Artikolu 2
      It-testi tar-Regolament ta' Implimentazzjoni (UE) Nru 278/2014 bil-lingwa Iżlandiża u b'dik Norveġiża, li jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fl-1 ta’ Novembru 2014, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fis-Sezzjoni taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, l-24 ta’ Ottubru 2014.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 82, 20.3.2014, p. 3.
      
         (*)  L-ebda rekwiżiti kostituzzjonali ma huma indikati.